לא תבערו אש - למה נאמר? לפי שנאמר: ויקהל משה וגו'. שומע אני, לא יהא חייב עד שיעבור על שלשים ותשע אבות מלאכות?! תלמוד לומר: בחריש ובקציר תשבות. עדיין אני אומר, עד שיעבור על שתים, ואם לאו אינו חייב?! תלמוד לומר: לא תבערו אש, הבערה היתה בכלל ויצאת ללמד: אלא מה הבערה מיוחדת שהיא אחת משלשים ותשע אבות מלאכות וחייבין עליה בפני עצמה, אף כל שאר שלשים ותשע אבות מלאכות, דין הוא שיהא חייב על כל אחת ואחת בפני עצמה!